hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu en hu en hu hu hu hu hu hu hu hu hu hu hu en hu hu hu hu en hu en hu hu hu hu hu hu hu hu hu hu hu hu hu hu en hu en hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu fr fr fr fr fr fr fr en hu hu hu hu hu hu hu hu hu hu hu hu en hu en hu et hu hu en hu hu hu hu hu pt hu hu hu hu hu pt hu hu
Szerző: SprokAndrea | márc 12, 2021 | Jóga
Belegondoltál már, hogy milyen fantasztikus szerv az orrunk?
Akármilyen hideg van, felmelegíti a levegőt a test hőmérsékletére, és a forrót lehűti.
Az állatvilágban az orr létfontosságú a szaglás miatt. Szerepe van a tájékozódásban, táplálékszerzésben, a nemi partnerkeresésben.
Régen az ember is az orrára hagyatkozott, mikor az étel ‘lejárati idejét’ akarta megtudni.
A szaglásunk mára már csökevényes, de még így is 4000 szag megkülönböztetésére képes, ezzel is befolyásolja étvágyunkat, közérzetünket, légzésünket, nemi viselkedésünket. Az orr előkészíti a levegőt a tüdő számára, mert
A szájon át lélegzők nem érzik az ízeket.
A legnagyobb mennyiségű toxikus anyag, salakanyag, anyagcseretermék légzés útján távozik belőlünk. Megállapították, hogy légzés útján megszabadulunk ezen anyagok 70%-tól, 20% bőrön át távozik, 7% vizelettel, és csak 3% hagy el bennünket a széklettel.
Megfigyelted, hogy az orr az első, ami jelzi ha a testünk kibillent az egyensúlyból és betegség közeleg?
Ahogy naponta megmossuk az arcunkat, akár többször is, az orr tisztítása is nagyon fontos. Ha már találkoztál a jógával, elképzelhető, hogy az oktató említette a sós vizes orrtisztítást (Jala neti), mely a hatha jóga kriják közé tartozik. Vagy nézhetjük például az Ájurvédá megközelítéséből, ahol a mérgek eltávolítása és a test megtisztításának ősi módszerei (pancskarma) közé tartozik.
kedvezően hat a fej érzékszerveire
hatékony lehet bizonyos fejfájás ellen
fejleszti az emlékezetet és az összpontosító képességet
orr- és homloküregi panaszok esetén is segít
megelőzhető vele a nátha és a homloküreg-gyulladás
rendszeres gyakorlás esetén gyógyítja vagy legalábbis enyhíti a szénanátha és a pollenallergiát
A jógában az egészséges és természetes légzést gyakoroljuk,mikor erőlködés nélkül, a teljes tüdőkapacitást kihasználva lélegzünk. Azaz először a hasba szívjuk a levegőt (előre gömbölyödik) innen fel a mellkasba, ami kitágul. Kilégzéskor a mellkas és a has visszatér eredeti helyzetébe.
Ha csak a mellkasba lélegzünk, az öntudatlanul szaporábbá váló légzés fokozza a bennünk lévő feszültséget. A stresszhelyzetek, az idegesség automatikusan kiváltja ezt a légzésfajtát. A belélegzett levegő a tüdő középső részébe áramlik, felszínes a légzés, a tüdő kevésbé töltődik fel, mint hasi légzés esetén. Ha nyugtatni akarod magad, a mély és lassú hasi légzés segíthet. Ekkor csak a hasba lélegzel.
A légzéssel az agyunkat tudatos állapotba hozzuk. Vannak meditációk, ahol kihangsúlyozzák a mély belégzést és a hosszú kilégzést.
Vannak légzőgyakorlatok, amiket hasi légzéssel ajánlatos végezni.
A hatha jóga a gyakorlás és a tisztítás (külső-belső) útja. Gyakorlatainak rendszeres végrehajtásához akaraterőre és fegyelemre van szükség.
Jala neti – Neti sós vízzel
Netikannába töltött sós vízzel átmossuk az orrunkat. Átfolyatjuk a meleg, sós vizet.
kedvezően hat a fej érzékszerveire,
csökkenti a szemfáradságot (például számítógép előtt végzett tartós munkánál)
hatékony lehet bizonyos fejfájás ellen is,
fejleszti az emlékezetet és az összpontosító képességet,
orr- és homloküregi panaszok esetén is segít,
megelőzhető vele a nátha és a homloküreg-gyulladás,
rendszeres gyakorlása esetén gyógyítja vagy enyhíti a szénanáthát és a pollenallergiát
CSAK JÓGA TANÁRRAL VÉGEZD AZ ELEJÉN! (hogy ne menjen el tőle a kedved :-))
Ülj lazán, és néhány percig figyeld a normál légzésedet. Kezek a térden.
Tedd a jobb kezed mutató- és középső ujját a két szemöldököd közé, a szemöldökközpontra (pránajáma mudra), és hüvelykujjadnak – oldalsó nyomással – zárd el a jobb orrjáratot. Kezed olyan tartásban, mint mikor az általános iskolában jelentkeztél :-), kisujj a tenyérnél.
A bal orrlyukon keresztül lélegezz 20-szor mélyen be és ki, lehetőleg hasi légzéssel.(amennyire lehet, csak a hasadba szívd a levegőt, az emelkedjen)
Engedd el a jobb orrlyukat, és gyűrűsujjaddal zárd el a balt és a jobb orrlyukon keresztül lélegezz 20-szor mélyen be és ki, lehetőleg hasi légzéssel.
Utána tedd vissza a kezedet a térdedre, és figyeld a normál légzésed.
Az indiai írások azt tanítják, hogy minél lassabban lélegzik valaki, annál tovább él.
A jógagyakorlatok második “pillére” a légzőgyakorlatok vagy PRÁNAJÁMA(az első az ászanák)
Ha van egy kis időd végezd el a következő gyakorlatot.
Ülj le, végy pár mély lélegzetet. Majd zárd el az egyik orrnyílásod és végezz így pár ki-belégzést. Figyeld meg hogy áramlik a levegő.
Majd mindkét orrjáratodon keresztül végy levegőt.
És most a másik orrnyílásod zárd el, és figyeld meg a levegő mozgását.
Talán észrevehető a különbség a két orrjárat között. 2-3 óránként változik, hogy melyik van nyitva. Normál működés esetén vagy a jobb oldali orrnyílás aktívabb, vagy a bal oldali.
A pránajáma nem más, mint a légzés tudatos és szándékos irányítása. (prána=légzés, ajam=szabályoz, ellenőriz).
A legnagyobb energia mennyiséget a légzésen keresztül kapjuk, ezért minden, ami zavarja a légzést, befolyásolja az energiamennyiséget. Amikor a légzés funkciója romlik belső konfliktus vagy stressz miatt, energiahiány alakul ki és a test alacsony energiaszinten működik. Ezt a folyamatot nevezzük betegségnek.
Figyeld meg a légzésedet.
Ha nyugodt vagy, légzésed egyenletes, mélyebben veszel levegőt. Ha ideges vagy szaporábban és felületesen, a kilégzés rövidül és feszültebbé válik. A levegővétel gyakorisága elérheti 24-30 levegővétel/percet.
A kilégzés hossza megegyezik a belégzés hosszával, rosszabb esetben a belégzés hosszabb, mint a kilégzés
Lélegzetvételkor nem csupán oxigént veszünk fel, hanem pránát is. A prána kozmikus energia, a teremtő, megtartó és változtató erő, a lét és a tudat alapeleme.
A prána a táplálékban is megtalálható, ezért fontos, hogy egészséges , teljes értékű táplálékot fogyasszunk. Ebben az Ájurvéda is segítségünkre lehet.
A prána a szervezetben való célirányos vezetésével növelhető a vitalitás, méregteleníthető a szervezet, fokozható az immunitás, valamint elérhető a belső béke, az ellazultság és a szellemi megtisztultság állapota.
A mitológia szerint valamennyi élőlénynek elrendeltetett mennyi lélegzetvételig tart az élete. A jógi légzése természetes lassítása révén igyekszik “időt nyerni” és íly módon igyekszik meghosszabítani az életét.
A pránajáma testi hatásai:
segít megőrizni a szervezet egészségét
erősíti a tüdőt és a szívet
összehangolja és stabilizálja az idegrendszert
elősegíti a gyógyulási folyamatokat és a terápiákat
erősíti a fertőzésekkel szembeni ellenálló képességeket
megszünteti a stresszt, az idegességet, a depressziót
megnyugtatja a gondolatokat és az érzelmeket
feloldja a felesleges energiablokádokat
kiegyensúlyozza és kitisztítja a csakrákat
Egy másik egyszerű gyakorlat
3-5 percig figyelj a normál légzésre.
Emeld a jobb kezedet pránajáma mudrába. Hüvelykujjal fogd be a jobb orrlyukat, és a bal orrlyukon keresztül lélegezz be a szokásosnál valamivel mélyebben.
Tedd szabaddá a jobb orrjáratot, s egyidejűleg a gyűrűsujjal zárd el a bal orrjáratot. Az így szabaddá vált jobb orrjáraton keresztül hosszan, nyugodtan lélegezz ki.
Ebben az irányban, azaz balon be-jobbon ki, 20 kört ismételj.
Tedd vissza a jobb kezet is a térdre, és 2-3 percig ismét figyelj a normál légzésre.
Újra emeld a jobb kezedet pránajáma mudrába.
Gyűrűsujjal zárd el a bal orrjáratot és mélyen lélegezz be a jobbon.
Tedd szabaddá a bal orrjáratot, s egyidejűleg a hüvelykujjal zárd el a jobbot. Végezz hosszú kilégzést a bal orrlyukon keresztül.
Ebben az irányban, azaz jobbon be-balon ki, 20 kört ismételj. Ismét tedd a jobb kezet a térdre, és 3-5 percig összpontosíts a normál légzésre.
Soha ne vigyük túlzásba a gyakorlást, és semmit se tegyünk kényszerből.
Ne akarjunk gyorsan előrejutni, és pillanatok alatt eredményeket felmutatni
Nem a gyakorlás hossza és intenzitása a lényeg, hanem szellemi tartásunk és belső tudatosságunk mértéke
NE SIETTESSÜNK ÉS NE ERŐSZAKOLJUNK SEMMIT!
Ha elkezdünk félni, szorongani, a gyakorlatot függesszük fel!
A természet megújulása a hajnali órákban történik nap mint nap. Reggel négy és hat óra között tartalmazza a levegő a legtöbb életenergiát (pránát). Az állatok ösztönösen korán kelnek, a madarak is mind azt éneklik nekünk nagy örömmel, hogy gyertek ki a természetbe, telve van a levegő pránával.
Életünk minden titka a légzésünkben rejlik, ha ismerjük légzésünket, mi vagyunk a legszerencsésebbek. Az emberi szervezet biológiailag minimum 120 évi földi életre lenne képes hatékony működés esetén. Itt töltött éveink száma szoros összefüggésben van a légzésünk ciklusával. Normál tevékenység közben kb. 15 légzést veszünk percenként, tehát egy légvétel, szünet és kilégzés 4mp időt vesz igénybe.
A légzésszabályozás fontos eredménye az, hogy a gyakorlatok lévén élő tapasztalássá válik az, hogy minden mindennel összefügg.
Hiszen a légzés ritmusa összefügg a pulzussal, az idővel és az élet hosszával, a légzés milyensége összefügg a testhővel.
Az állatok példájából kiindulva láthatjuk, mekkora különbség van például a nyúl és a teknősbéka élethossza között. A nyúl légzése percenként kb. 80 légzésciklusból áll és csupán néhány évet él, a teknősbéka 3-4-5 légzést “fogyaszt” percenként és talán 300 évig is tart az élete.
Ha mindössze 2 légzésciklussal csökkenteni tudnánk percenkénti légzésünket, máris évekkel hosszabbodhatna életünk itt a Földön. A belégzés általában automatikus, viszont a kilégzés ideje nyújtható. Sok pránajáma gyakorlat végzése segít, hogy légzésünk mélyebbé váljon.
15 ciklus/perc                                                   12 ciklus/perc
900 ciklus/óra                                                   720 ciklus/óra
21.600 ciklus/nap                                             17.280 ciklus/nap
648.000 ciklus/hónap                                       518.400 ciklus/hónap
7.776.000 ciklus/év                                          6.220.800 ciklus/év
77.760.000 ciklus/10 év                                  62.208.000 ciklus/10 év
544.320.000 ciklus/ 70 év                               435.456.000 ciklus/ 70 év
Légzésciklusunk javítása életstílusunkat is jobbá teszi.
Jóga tudományának alapja a légzés megfigyelése.
A lélegzet roppant energiák felszabadítására képes, és egyaránt nagy hatással van a testi és lelki folyamatokra.
Számos légzéstechnika létezik. Ásítás, hasi légzés, teljes légzés, tisztító légzés, váltott orrlyukú légzés (Anulom Vilom), tűzlégzés (Kapalabhati), fújtató légzés (Bhastrika)…stb.
Különbözőek vagyunk, így a légzésünk is különböző és bizonyos helyzetekben is különféle légzés ajánlatos.
A jóga, és minden természetes gyógymód arra törekszik, hogy a szervezetben egyensúly legyen. Az Ájurvéda szerint a különböző típusú embereknek különböző légzőgyakorlat ajánlott. A vátáknak a váltott orrlyukú légzést ajánlja, a pittáknak a sitali (hűsítő légzés) és a lunáris pránajáma ajánlott. a kapháknak a bhasztrika (tűzlégzés) ajánlott.
Eric Wilk, egy német hegedűművész felismerte, amit az ókori Egyiptomban is, hogy eltérő módon lélegzünk. E szerint van Nap-típusú (Solar) ember , akinél a kilégzés a domináns , és Hold-típusú, akinél a belégzés a domináns.
A jógában is a különböző típusú embereknek, különböző módon érdemes az ászanákat végezni.
Étkezés után ajánlott a bal oldalunkra feküdni, hogy a jobb orrjáratunk (szoláris) szabaddá váljon, ami a szervezetben az emésztés tüzét növeli. Étkezéskor is érdemes úgy az asztalhoz ülni, hogy a jobb orrjáratunk az aktív.
Lefekvéskor érdemes a jobb oldalunkra feküdni, akkor a bal orrjárat (lunáris oldal) lesz szabad, ami lenyugtatja a szervezetet és azt üzeni, eljött az idő a pihenésre, kapcsolj ki, nyugtasd le elmédet.
Kevés felnőtt ember tudja, mit jelent természetes módon, mélyen és ritmikusan lélegezni, ahogy csecsemőkorukban még ösztönösen tették. Mozgásszegény életmódunk, a növekvő elvárások, a rohanás, a testi és lelki terhelés hatására légzésünk egyszerűen “ellaposodott”: túl kevés oxigént lélegzünk be, és kilégzéskor is kevés salakanyag távozik szervezetünkből. A városi emberek a benzingőzös, mérgező levegőből nem szívesen szívnak mélyeket, ami érthető.
Ha csak tehetjük, kiránduljunk, túrázzunk a várostól távol a jó levegőn, és lélegezzünk mélyeket.
Ha megtanulunk helyesen lélegezni, előnyösen befolyásolhatjuk testünk fizikai és mentális folyamatait, és harmonizálhatjuk, kiegyensúlyozhatjuk belső lényünket. Ez nagy hatással lehet életünk minőségére és időtartamára, továbbá utat nyit a lelki fejlődés számára.
Dr. Komin Vlagyimir: Légzéskontroll,
Paramhans Swami Maheshwarananda: Jóga a mindennapi életben,
Harry Waesse: Jóga a test és a lélek erősítése,
Sri Vijay Anand interjú
akaraterő fejlesztése alapvető energia belső erő böjt ciklus csakrák egészség félelem halál hangfürdő hangfürdőzés hangmasszázs hangtál holdfázis jala neti jin jóga jóga kirándulás kitartás légzés menstruáció méh méregtelenítés napüdvözlet neti kanna női jóga orr prevenció Prosztata rezgés solfeggio spiritualitás fejlesztése spirituális gyakorlat Surya Namaskára természet Tesla tisztítás yin yoga ájurvéda ászana érintés önbizalom öngyógyítás újhold ősbizalom